Lydiadas Megalopolitanus

Lydiadas Megalopolitanus (mortuus 227 a.C.n.)  fuit Megalopolitanorum tyrannus donec anno 234 a.C.n. ab Arato Sicyonio, qui tyrannos e Peloponneso expellere conabatur,  persuasus est ut civitatem suam cum Foedere Achaico coniungeretPausanias VIII.27.12.. Eodem anno strategus Foederis electus est (234/233 a.C.n.) atque bis insuper postea (232/231 et 230/229). Quia per duos annos continuos strategum fieri non licebat cum Arato alternabat a quo saepe dissentiebatPlutarchus, Aratus 30..

Dux audax et fortis erat qui prudentiam et timiditatem Arati saepe vituperabatː in primis pro patria adversus Lacedaemonios magno ardore invehebatur. Anno 227 ad Ladokeia in Megalopolitide, cum hipparchus esset, contempta prudentia Arati strategi hoc anno electi, cum equitibus longius hostes iam fugientes persecutus in insidias inciditPlutarchus, Aratus 31, 36-37. Polybius II.51.. Cleomenes, magnanimus vir, corpus eius inter victimas inventum purpurea veste et corona ornavit atque ita ante portas Megalopolitanorum deponi iussitPlutarchus, Cleomenes 6.3-7.
 Notae 

 Plura legere si cupis  
 Paul Herthum . De Megalopolitarum rebus gestis et de communi Arcadum republica, Teubner, 1894. Recensio critica
 Hans Taeuber, "Ehreninschrift aus Megalopolis für Aristopamon, Sohn des Lydiadas", Tyche, 1986ː 221-226.
Categoria:Necati
Categoria:Nati saeculo 3 a.C.n.
Categoria:Mortui 227 a.C.n.
Categoria:Politici Graeci antiqui
Categoria:Tyranni Graeci